text: El tauler de joc recrea la ciutat de Manresa a les primeries del segle XVIII i incorpora els diferents elements necessaris per al desenvolupament del joc:
  els 4 objectius a reconstruir: la Seu de Manresa, la plaça major i l'Ajuntament, la caserna de Puig Mercadal i les cases dels menestrals
  els entorns de la ciutat on és possible aconseguir els recursos: el riu Cardener, el bosc del Suanya, Collbaix i la vila de Cardona
  la zona de la ciutat que correspon a cada estament
  i el marcador on s'indica amb quin ordre intervindran els treballadors de cada estament.
  Els 4 estaments
  Durant la partida, cada jugador representa un dels quatre estaments de la ciutat:
  Els pagesos i menestrals
  Cada estament té com a objectiu participar en la reconstrucció de la ciutat després dels incendis que es varen produir els anys 1713 i 1714. D'aquesta manera, els militars construiran una caserna al Puig Mercadal, els burgesos completaran l'enderroc de les cases de l'actual plaça major i hi construiran un nou ajuntament, els pagesos i menestrals reconstruiran les cases derruïdes i els canonges refaran els retaules cremats de la Seu.
  Per dur a terme les tasques de reconstrucció, però, cal disposar dels recursos adients. Cada jugador haurà de trobar aquests recursos en diferents indrets més o menys propers a la ciutat de Manresa.
  L'Aigua, que es pot trobar al riu Cardener.
  La Pedra, extreta de la muntanya de Collbaix
  La Fusta, procedent del bosc del Suanya
  La Sal, procedent de Cardona i que serveix per pagar, en forma de salari, als treballadors i treballadores.
  Cada estament de la ciutat disposa d'un privilegi. Els privilegis confereixen un poder especial i diferent a cada estament.
  Compra anticipada (correspon als burgesos). Permet obtenir recursos pagant-los per endavant.
  Bonança (correspon als canonges). Les oracions i pregàries poden afavorir una producció extraordinària.
  Protecció militar (correspon als militars). Els soldats garanteixen la producció de recursos.
  Hereu (correspon als pagesos). Permet tenir un treballador addicional a la següent ronda.
  Quan un jugador vol disposar del favor d'un altre estament, durant la fase de col·locació de treballadors, en situa un a la casella de l'altre estament. En el cas que cap jugador hagi demanat el favor d'un estament, el seu propietari el podrà utilitzar durant la fase de privilegis
  Les cartes de reconstrucció
  Cada estament disposa de tres cartes de reconstrucció específiques. En una cara indiquen els recursos necessaris per completar cadascuna de les tres fases de la reconstrucció. Un cop completades, es col·loquen sobre el tauler de joc de cara avall i permeten visualitzar la reconstrucció de la ciutat.
  Només s'utilitza en el joc complet i equival a una quarta fase de reconstrucció, comuna a tots els jugadors. El primer en completar-la, guanyarà la partida.
  Els daus de les desgràcies
  La producció no sempre està garantida. Per això hi ha uns daus que deixen en mans de l'atzar la producció de determinats recursos a cada ronda. L'únic recurs que se salva de les desgràcies és la pedra.